No mis ma ütlen? Täitsa tore film oli iseenesest. Madinat sai kõvasti, verd lendas samas vähe, ära rebitud jäsemed püsisid ekraanil igati siivsa ajavahemiku, naisi piinati delikaatselt ja loomi üldse mitte. Ei midagi õõvastavat ega muidu häirivat, täitsa viks löömafilm. Mingil hetkel küll tundus, et kortse on ekraanil natuke  rohkem kui muskleid aga see võis sellest tulla, et musklid olid üldse kuidagi väga kaetud. Mehhiko seepide moodi 7 korda päevas dušši all ei käinud ükski lihasmägi. Aga kohati oli täitsa nende filmide moodi, mida 20 aastat tagasi kuskil keldris niinimetatud video-kohvikus robotihäälse venekeelse tõlkega vaadata sai.